#

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****Δ Η Μ Ο Σ Χ Ι Ο Υ****Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ** **ΤΜΗΜΑ ΑΠΟΘΗΚΗΣ & ΠΡΟΜΗΘΕΙΩΝ** **Ταχ.Δ/νση : Δημοκρατίας 2, Χίος** | Χίος, ……………………..Αριθ. πρωτ.: ………….... |
|  **Αρμοδ. Υπ/λος :**  |  |

 **Τηλέφωνο :**

**ΣΥΜΒΑΣΗ ΠΡΟΜΗΘΕΙΑΣ**

 Σήμερα την ………………… και ώρα ……….. στο Δημοτικό Κατάστημα Χίου μεταξύ των :

1. **Κάρμαντζη Σταματίου,** Δημάρχου Χίου και νομίμου εκπροσώπου του Δήμου και

2. ………………………..….. με το διακριτικό τίτλο «……………………..», που εδρεύει ……………………………….. (Δ/νση ………………………….. ΑΦΜ:…………………, ΔΟΥ: ……………..), νομίμως εκπροσωπούμεν…. από τον …………………………………..

στ..… οποί….. κατακυρώθηκε η σύμβαση για την προμήθεια με τίτλο **«Προμήθεια - εγκατάσταση ολοκληρωμένου συστήματος διαχείρισης θέσεων στάθμευσης»** σύμφωνα με την υπ’ αριθ. ................ απόφαση της Οικονομικής επιτροπής, συμφωνήθηκαν τα ακόλουθα :

O Δήμαρχος ως εκπρόσωπος του Δήμου, έχοντας υπόψη:

1. Τις διατάξεις του άρθρου 58 του Ν. 3852/2010 (ΦΕΚ 87/2010 τεύχος Α') «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
2. Τις διατάξεις του άρθρου 209 του Δημοτικού & Κοινοτικού Κώδικα του Ν.3463/2006
3. Τις διατάξεις του Ν.4412/2016 «Δημόσιες συμβάσεις έργων προμηθειών και υπηρεσιών» (Προσαρμογή στις Οδηγίες 2014/24/ΕΕ και 2014/25/ΕΕ)
4. την από 17/10/2017 Μελέτη της Δ/νσης Προγραμματισμού, Οργάνωσης και Πληροφορικής Δ. Χίου για την προμήθεια με τίτλο «**Προμήθεια - εγκατάσταση ολοκληρωμένου συστήματος διαχείρισης θέσεων στάθμευσης**».
5. την απόφαση ένταξης με αρ. πρωτ. οικ.2909/28-1-2017 της Περιφέρειας Βορείου Αιγαίου / Ειδική Υπηρεσία Διαχείρισης ΕΠ Περιφέρειας Βορείου Αιγαίου, που περιλαμβάνει το υποέργο **Α/Α 4 «Προμήθεια - εγκατάσταση ολοκληρωμένου συστήματος διαχείρισης θέσεων» της Πράξης «Σύστημα οργάνωσης, διαχείρισης και ελέγχου της κυκλοφορίας και της στάθμευσης της πόλης της Χίου»**, η οποία έχει ενταχθεί στο **Επιχειρησιακό Πρόγραμμα «ΒΟΡΕΙΟ ΑΙΓΑΙΟ 2014-2020»**
6. των υπ’ αρ. 41/2018 και 94/2018 αποφάσεων Δημοτικού Συμβουλίου Δήμου Χίου περί αποδοχής ένταξης στο Ε.Π. «Βορείου Αιγαίου 2014 - 2020» και τροποποίησης Τεχνικού Προγράμματος και Προϋπολογισμού,
7. την με αριθ. πρωτ. 44951/8-7-2020 απόφαση Ανάληψης Υποχρέωσης, η οποία αναρτήθηκε στη ΔΙΑΥΓΕΙΑ με ΑΔΑ: 6ΟΠ8ΩΗΝ-Ω9Α, με την οποία εγκρίθηκε και διατέθηκε πίστωση ποσού 73.125,00 € από τον ΚΑ Δαπανών 64-7134.001 «Προμήθεια -εγκατάσταση ολοκληρωμένου συστήματος διαχείρισης θέσεων», καθώς και της βεβαίωσης του Π.Ο.Υ. για την ύπαρξη του διαθέσιμου ποσού, τη συνδρομή των προϋποθέσεων της παρ.1α του άρθρου 4 του ΠΔ 80/2016 και τη δέσμευση στο οικείο Μητρώο Δεσμεύσεων της αντίστοιχης πίστωσης με α/α 982
8. την 506/2020 απόφαση της Οικονομικής Επιτροπής του Δήμου Χίου με την οποία εγκρίθηκαν οι τεχνικές προδιαγραφές και καθορίστηκαν οι όροι του διαγωνισμού,
9. την υπ’ αριθ. ……./13-8-2020 διακήρυξη διαγωνισμού και
10. την ……/2020 απόφαση της Οικονομικής Επιτροπής του Δήμου Χίου με την οποία έγινε η κατακύρωση του αποτελέσματος του διαγωνισμού στον δεύτερο των συμβαλλομένων, αποκαλούμενο στο εξής ως Ανάδοχο

αναθέτει στον δεύτερο των συμβαλλομένων την προμήθεια με τίτλο **«Προμήθεια - εγκατάσταση ολοκληρωμένου συστήματος διαχείρισης θέσεων στάθμευσης»**, όπως παρακάτω :

**Άρθρο 1**

**Αντικείμενο**

Αντικείμενο της παρούσας σύμβασης είναι προμήθεια με τίτλο **«Προμήθεια - εγκατάσταση ολοκληρωμένου συστήματος διαχείρισης θέσεων στάθμευσης»**, σύμφωνα με τους όρους και τις προδιαγραφές της σχετικής διακήρυξης, της από 17/10/2017 Μελέτης της Δ/νσης Προγραμματισμού, Οργάνωσης και Πληροφορικής Δ. Χίου και της προσφοράς της αναδόχου. Συγκεκριμένα η προμήθεια και εγκατάσταση των κατωτέρω:

|  |  |  |  |  |  |
| --- | --- | --- | --- | --- | --- |
| **Α/Α** | **Αρ. Τιμολογίου** | **ΠΕΡΙΓΡΑΦΗ** | **Ποσότητα****(τεμ)** | **Τιμή Μονάδος****(€)** | **Δαπάνη (€)** |
| 1 | 1 | Προμήθεια και εγκατάσταση σε πλήρη λειτουργία συσκευής καταμέτρησης εισόδου / εξόδου χώρων στάθμευσης | 4 |  |  |
| 2 | 2 | Προμήθεια και εγκατάσταση σε πλήρη λειτουργία συσκευής επιτήρησης θέσεων στάθμευσης | 200 |  |  |
| 3 | 3 | Προμήθεια και εγκατάσταση αναμεταδότη δεδομένων δικτύου LoraWan | 2 |  |  |
| 4 | 4 | Προμήθεια και εγκατάσταση ηλεκτρονικής πινακίδας μονής όψης ενημέρωσης ελεύθερων θέσεων στάθμευσης | 4 |  |  |
| 5 | 5 | Φορητή συσκευή τηλεμετρίας οχημάτων | 2 |  |  |
| 6 | 6 | Προμήθεια και εγκατάσταση Στάσης/Στεγάστρου με ενσωματωμένη ηλεκτρονική πινακίδα  | 2 |  |  |
| 7 | 7 | Προμήθεια, εγκατάσταση και παραμετροποίηση κεντρικής Web Based εφαρμογής και Mobile App | 1 |  |  |
| **ΜΕΡΙΚΟ ΣΥΝΟΛΟ**  |  |
| **ΦΠΑ (17%)**  |  |
| **ΤΕΛΙΚΟ ΣΥΝΟΛΟ**  |  |

**Άρθρο 2**

**Διάρκεια σύμβασης – Χρόνος, τρόπος και τόπος παράδοσης υλικών**

1. Η διάρκεια της παρούσας σύμβασης ορίζεται σε **έξι (6) μήνες** από την υπογραφή της.

2. Ο ανάδοχος υποχρεούται να παραδώσει τα προς προμήθεια εγκατεστημένα στις προβλεπόμενες θέσεις και σε πλήρη λειτουργία, σύμφωνα με τις οδηγίες που θα δοθούν από την Τεχνική Υπηρεσία του Δ. Χίου.

Ο συμβατικός χρόνος παράδοσης των υλικών μπορεί να παρατείνεται, πριν από τη λήξη του αρχικού συμβατικού χρόνου παράδοσης, υπό τις προϋποθέσεις του άρθρου 206 του ν. 4412/2016. Στην περίπτωση που το αίτημα υποβάλλεται από τον ανάδοχο και η παράταση χορηγείται χωρίς να συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση των συμβατικών ειδών επιβάλλονται οι κυρώσεις του άρθρου 207 του ν. 4412/2016.

3. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο ανάδοχος κηρύσσεται έκπτωτος.

4. Ο ανάδοχος υποχρεούται να ειδοποιεί την υπηρεσία που εκτελεί την προμήθεια, την αποθήκη υποδοχής των υλικών και την επιτροπή παραλαβής, για την ημερομηνία που προτίθεται να παραδώσει το υλικό, τουλάχιστον πέντε (5) εργάσιμες ημέρες νωρίτερα.

Μετά από κάθε προσκόμιση υλικού στην αποθήκη υποδοχής αυτών, ο ανάδοχος υποχρεούται να υποβάλει στην υπηρεσία αποδεικτικό, θεωρημένο από τον υπεύθυνο της αποθήκης, στο οποίο αναφέρεται η ημερομηνία προσκόμισης, το υλικό, η ποσότητα και ο αριθμός της σύμβασης σε εκτέλεση της οποίας προσκομίστηκε.

**Άρθρο 3**

**Αμοιβή – Τρόπος πληρωμής**

1. Η αμοιβήτου αναδόχου προκύπτει σύμφωνα με την προσφορά του που είναι ………………. άνευ ΦΠΑ (……….……. με ΦΠΑ)

2. Η πληρωμή του αναδόχου θα πραγματοποιηθεί συνολικά μετά την οριστική παραλαβή των υλικώνκαι την πλήρη λειτουργικότητα των παραδοτέων.

3. Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

2. Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του υλικού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων επιβάλλεται (άρθρο 4 Ν.4013/2011 όπως ισχύει)

β) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016)

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος.

**Άρθρο 4**

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι η **ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ**, Κωδ. ΣΑΕΠ0881. Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (**ΚΩΔΙΚΟΣ ΕΝΑΡΙΘΜΟΥ** **2017ΕΠ08810066**). Η σύμβαση περιλαμβάνεται στο υποέργο **Α/Α 4 «Προμήθεια - εγκατάσταση ολοκληρωμένου συστήματος διαχείρισης θέσεων»** της Πράξης **«Σύστημα οργάνωσης, διαχείρισης και ελέγχου της κυκλοφορίας και της στάθμευσης της πόλης της Χίου»,** η οποία έχει ενταχθεί στο **Επιχειρησιακό Πρόγραμμα «Βόρειο Αιγαίο 2014-2020»** με βάση την απόφαση ένταξης με αρ. πρωτ. **οικ. 2909/28-12-2017** της **Ειδικής Υπηρεσίας Διαχείρισης ΕΠ Περιφέρειας Βορείου Αιγαίου** και έχει λάβει κωδικό **MIS 5010758**. Η παρούσα σύμβαση χρηματοδοτείται από την Ευρωπαϊκή Ένωση (**Ευρωπαϊκό Ταμείο Περιφερειακής Ανάπτυξης – ΕΤΠΑ**) και από εθνικούς πόρους μέσω του ΠΔΕ.Για την κάλυψη της δαπάνης της παρούσας σύμβασης έχει δεσμευτεί πίστωση **73.125,00** ευρώ σε βάρος του **64-7134.001** με τίτλο **«Προμήθεια -εγκατάσταση ολοκληρωμένου συστήματος διαχείρισης θέσεων»** του προϋπολογισμού και εγκρίθηκε έκδοση της **Α.Α.Υ. Α-982/8-7-2020**, επί της οποίας υπάρχει βεβαίωση του Προϊσταμένου της Οικονομικής Υπηρεσίας, για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης.

**Άρθρο 5**

**Υποχρεώσεις αναδόχου – Εγγύηση καλής εκτέλεσης**

Ο ανάδοχος δεσμεύεται ότι:

α) τηρεί και θα εξακολουθήσει να τηρεί κατά την εκτέλεση της σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της εκτέλεσης της σύμβασης

γ) λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηρισθεί ως τέτοιες.

Για την καλή εκτέλεση της σύμβασης ο ανάδοχος κατέθεσε την υπ΄ αριθ. **………….** εγγυητική επιστολή ποσού **……………..** **ευρώ** του **………………………………………** για την καλή εκτέλεση της παρούσης.

Η ανωτέρω εγγύηση καλής εκτέλεσης έχει θέση ποινικής ρήτρας και θα επιστραφεί στο προμηθευτή μετά την πλήρη και κανονική εκτέλεση των όρων της παρούσης, και αφού αυτός προσκομίσει την απαραίτητη εγγυητική καλής λειτουργίας του άρθρου 13 της παρούσας. Η εγγύηση καλής εκτέλεσης προβλέπει ότι σε περίπτωση κατάπτωσης της, το οφειλόμενο ποσό υπόκειται στο εκάστοτε ισχύον τέλος χαρτοσήμου. Σε πάγιο τέλος χαρτοσήμου υπόκειται και το τυχόν οφειλόμενο ποσό λόγω επιβολής προστίμου.

**Άρθρο 6**

**Κήρυξη οικονομικού φορέα εκπτώτου - Κυρώσεις**

1. Ο ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση του Δημοτικού Συμβουλίου, ύστερα από γνωμοδότηση του αρμόδιου οργάνου, εφόσον δεν φορτώσει, παραδώσει ή αντικαταστήσει τα συμβατικά υλικά ή δεν επισκευάσει ή συντηρήσει αυτά μέσα στον συμβατικό χρόνο ή στον χρόνο παράτασης που του δοθεί, σύμφωνα με όσα προβλέπονται στο άρθρο 206 του ν. 4412/2016.

Δεν κηρύσσεται έκπτωτος όταν:

α) το υλικό δεν φορτωθεί ή παραδοθεί ή αντικατασταθεί με ευθύνη του φορέα που εκτελεί τη σύμβαση.

β) συντρέχουν λόγοι ανωτέρας βίας

Στον οικονομικό φορέα που κηρύσσεται έκπτωτος από την σύμβαση, επιβάλλεται, με απόφαση του Δημοτικού Συμβουλίου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ανάδοχο προς παροχή εξηγήσεων, η ολική κατάπτωση της εγγύησης καλής εκτέλεσης της σύμβασης.

Επιπλέον μπορεί να επιβληθεί ο προβλεπόμενος από το άρθρο 74 του ν. 4412/2016 αποκλεισμός του αναδόχου από τη συμμετοχή του σε διαδικασίες δημοσίων συμβάσεων.

2. Αν το υλικό φορτωθεί - παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 206 του Ν.4412/16, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

Κατά τον υπολογισμό του χρονικού διαστήματος της καθυστέρησης για φόρτωση- παράδοση ή αντικατάσταση των υλικών, με απόφαση του Δημοτικού Συμβουλίου, ύστερα από γνωμοδότηση του αρμοδίου οργάνου, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο ανάδοχος και παρατείνεται, αντίστοιχα, ο χρόνος φόρτωσης - παράδοσης.

**Άρθρο 7**

**Υπεργολαβία**

1. Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

2. Ο Ανάδοχος με το από …… έγγραφό του, το οποίο επισυνάπτεται στην παρούσα, και σύμφωνα με τον υπ’ αριθ. 2.4.3.2 όρο της διακήρυξης ενημέρωσε το Δήμο για το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση της σύμβασης. Υποχρεούται να γνωστοποιεί στο Δήμο κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στο Δήμο, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στο Δήμο κατά την ως άνω διαδικασία.

**Άρθρο 8**

**Τροποποίηση σύμβασης κατά τη διάρκειά της**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου.

**Άρθρο 9**

**Δικαίωμα μονομερούς λύσης της σύμβασης**

Ο Δήμος μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 της διακήρυξης και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

**Άρθρο 10**

**Επίλυση Διαφορών – Εφαρμοστέο Δίκαιο**

1.Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της ……../….-…-2020 διακήρυξης και συμπληρωματικά ο Αστικός Κώδικας.

2. Η σύμβαση διέπεται από το ελληνικό Δίκαιο. Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της σύμβασης ή εξ αφορμής της, ο Δήμος και ο ανάδοχος καταβάλλουν κάθε προσπάθεια για φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών.

3.Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις), 6.1. (Χρόνος παράδοσης υλικών), 6.4. (Απόρριψη συμβατικών υλικών – αντικατάσταση), μέσα σε ανατρεπτική προθεσμία τριάντα (30) ημερών από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το Δημοτικό Συμβούλιο, ύστερα από γνωμοδότηση του αρμόδιου συλλογικού οργάνου.

Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

**Άρθρο 11**

**Παραλαβή υλικών - Χρόνος και τρόπος παραλαβής υλικών**

1. H παραλαβή των υλικών γίνεται από επιτροπές, πρωτοβάθμιες ή και δευτεροβάθμιες, που συγκροτούνται σύμφωνα με την παρ. 11 εδ. β του άρθρου 221 του Ν.4412/16 σύμφωνα με τα οριζόμενα στο άρθρο 208 του ως άνω νόμου. Κατά την διαδικασία παραλαβής των υλικών διενεργείται ποσοτικός και ποιοτικός έλεγχος και εφόσον το επιθυμεί μπορεί να παραστεί και ο ανάδοχος. Ο ποιοτικός έλεγχος των υλικών γίνεται με μακροσκοπικό έλεγχο.

Το κόστος της διενέργειας των ελέγχων βαρύνει τον ανάδοχο.

Η επιτροπή παραλαβής, μετά τους προβλεπόμενους ελέγχους συντάσσει πρωτόκολλα σύμφωνα με την παρ.3 του άρθρου 208 του ν. 4412/16.

Τα πρωτόκολλα που συντάσσονται από τις επιτροπές (πρωτοβάθμιες – δευτεροβάθμιες) κοινοποιούνται υποχρεωτικά και στους αναδόχους.

Υλικά που απορρίφθηκαν ή κρίθηκαν παραληπτέα με έκπτωση επί της συμβατικής τιμής, με βάση τους ελέγχους που πραγματοποίησε η πρωτοβάθμια επιτροπή παραλαβής, μπορούν να παραπέμπονται για επανεξέταση σε δευτεροβάθμια επιτροπή παραλαβής ύστερα από αίτημα του αναδόχου ή αυτεπάγγελτα σύμφωνα με την παρ. 5 του άρθρου 208 του ν.4412/16. Τα έξοδα βαρύνουν σε κάθε περίπτωση τον ανάδοχο.

Επίσης, εάν ο τελευταίος διαφωνεί με τα αποτελέσματα των εργαστηριακών εξετάσεων που διενεργήθηκαν από πρωτοβάθμιες ή δευτεροβάθμιες επιτροπές παραλαβής μπορεί να ζητήσει εγγράφως εξέταση κατ’ έφεση των οικείων αντιδειγμάτων, μέσα σε ανατρεπτική προθεσμία είκοσι (20) ημερών από την γνωστοποίηση σε αυτόν των αποτελεσμάτων της αρχικής εξέτασης, με τον τρόπο που περιγράφεται στην παρ. 8 του άρθρου 208 του Ν.4412/16.

Το αποτέλεσμα της κατ’ έφεση εξέτασης είναι υποχρεωτικό και τελεσίδικο και για τα δύο μέρη.

Ο ανάδοχος δεν μπορεί να ζητήσει παραπομπή σε δευτεροβάθμια επιτροπή παραλαβής μετά τα αποτελέσματα της κατ’ έφεση εξέτασης.

2. Η παραλαβή των υλικών και η έκδοση των σχετικών πρωτοκόλλων παραλαβής πραγματοποιείται εντός τριάντα (30) ημερών. Αν η παραλαβή των υλικών και η σύνταξη του σχετικού πρωτοκόλλου δεν πραγματοποιηθεί από την επιτροπή παραλαβής μέσα στον οριζόμενο από τη σύμβαση χρόνο, θεωρείται ότι η παραλαβή συντελέσθηκε αυτοδίκαια, με κάθε επιφύλαξη των δικαιωμάτων του Δήμου.

**Άρθρο 12**

**Απόρριψη συμβατικών υλικών – Αντικατάσταση**

1. Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση του Δημοτικού Συμβουλίου ύστερα από γνωμοδότηση του αρμόδιου οργάνου, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

2. Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε ανάδοχος θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

Αν ο ανάδοχος δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

3. Η επιστροφή των υλικών που απορρίφθηκαν γίνεται σύμφωνα με τα προβλεπόμενα στις παρ. 2 και 3 του άρθρου 213 του ν. 4412/2016.

**Άρθρο 13**

**Εγγυημένη λειτουργία προμήθειας**

**α)** Ο ανάδοχος οφείλει μετά την οριστική ποιοτική παραλαβή **του συνολικού αντικειμένου** της σύμβασης να προσκομίσει εγγύηση καλής λειτουργίας του άρθρου 72 παρ. 2 του ν. 4412/2016, διάρκειας **δύο (2) ετών**, αρχομένης από την ολοκλήρωση της οριστικής ποσοτικής και ποιοτικής παραλαβής του αντικειμένου της σύμβασης ύψους **2.500,00 €** και η οποία κατατίθεται στην αναθέτουσα αρχή πριν την επιστροφή της εγγύησης καλής εκτέλεσης.

Η εγγύηση καλής λειτουργίας, προκειμένου να γίνει αποδεκτή, πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5. στοιχεία της παρούσας και επιπλέον τον αριθμό διακήρυξης & τον τίτλο της σχετικής σύμβασης, ενώ το περιεχόμενό της πρέπει να είναι σύμφωνο με τα οριζόμενα στο άρθρο 72 του ν. 4412/2016.

Η εγγύηση καλής λειτουργίας καλύπτει συνολικά και χωρίς διακρίσεις την αποκατάσταση των ελαττωμάτων που ανακύπτουν ή των ζημιών που προκαλούνται από δυσλειτουργία των αγαθών κατά την περίοδο εγγύησης καλής λειτουργίας.

Η εγγύηση καλής λειτουργίας καταπίπτει σε περίπτωση παράβασης των όρων της, όπως αυτοί ειδικότερα ορίζονται στην προηγούμενη παράγραφο.

**β)** Ο ανάδοχος, μετά την πάροδο της διετούς εγγύησης καλής λειτουργίας της ανωτέρω παραγράφου **2α**, οφείλει να προσκομίσει εγγύηση καλής λειτουργίας (**για το σύνολο των αισθητήρων**) του άρθρου 72 παρ. 2 του ν. 4412/2016, διάρκειας **τριών (3) ετών**, αρχομένης από την ημερομηνία λήξης της πρότερης διετούς εγγύησης καλής λειτουργίας, ύψους **1.000,00 €** και η οποία κατατίθεται στην αναθέτουσα αρχή πριν την επιστροφή της προηγούμενης εγγύησης.

Η εγγύηση καλής λειτουργίας, προκειμένου να γίνει αποδεκτή, πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5. στοιχεία της παρούσας και επιπλέον τον αριθμό διακήρυξης & τον τίτλο της σχετικής σύμβασης, ενώ το περιεχόμενό της πρέπει να είναι σύμφωνο με τα οριζόμενα στο άρθρο 72 του ν. 4412/2016.

Η εγγύηση καλής λειτουργίας καλύπτει συνολικά και χωρίς διακρίσεις την αποκατάσταση των ελαττωμάτων που ανακύπτουν ή των ζημιών που προκαλούνται από δυσλειτουργία των αγαθών κατά την περίοδο εγγύησης καλής λειτουργίας.

Η εγγύηση καλής λειτουργίας καταπίπτει σε περίπτωση παράβασης των όρων της, όπως αυτοί ειδικότερα ορίζονται στην προηγούμενη παράγραφο.

**Άρθρο 14**

**Λύση της σύμβασης**

Με την επιφύλαξη του άρθρου 9 της παρούσας, η σύμβαση λύεται με την πάροδο της ημερομηνίας διάρκειας της, όπως αυτή ορίζεται στο άρθρο 2 της παρούσας.

Αφού συντάχθηκε η παρούσα σύμβαση σε τρία (3) αντίτυπα, αναγνώσθηκε και υπογράφηκε ως ακολούθως από τα συμβαλλόμενα μέρη.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **ΓΙΑ ΤΟ ΔΗΜΟ ΧΙΟΥ****ΚΑΡΜΑΝΤΖΗΣ ΣΤΑΜΑΤΙΟΣ****ΔΗΜΑΡΧΟΣ** | **ΓΙΑ ΤΟΝ ΑΝΑΔΟΧΟ****………………………………….** |